b'\n_START_ARTICLE_\nWafer\n_START_PARAGRAPH_\nWafer er en tynn skive halvledermateriale som vanligvis er laget av silisium. Disse brukes innenfor elektronikkindustrien til \xc3\xa5 lage integrerte kretser og solceller.\n_START_SECTION_\nMaterialer\n_START_PARAGRAPH_\nFor det aller meste bruker man silisium, men andre stoffer kan ogs\xc3\xa5 brukes som germanium eller galliumarsenid. Silisium er det mest anvendte halvledermaterialet fordi det er lettere \xc3\xa5 f\xc3\xa5 tak i, og meget rimeligere a utvinne enn andre halvledermaterialer.\n_START_SECTION_\nProduksjon\n_START_PARAGRAPH_\nWafere lages enten som monokrystallinske eller polykrystallinske (multikrystallinske).\n_START_SECTION_\nMonokrystallinske wafere\n_START_PARAGRAPH_\nMonokrystallinske wafere brukes b\xc3\xa5de til \xc3\xa5 lage integrerte kretser, og solceller med bedre ytelse enn multikrystallinske. Disse blir vanligvis laget etter Czochralski prosessen der en stor monokrystall av silisium trekkes frem fra en smelte ved \xc3\xa5 gradvis heve en fr\xc3\xb8krystall. Silisiumet krystalliseres under fr\xc3\xb8krystallen og til slutt vil mesteparten av smelten v\xc3\xa6re en del av en stor monokrystall. Denne blir til slutt bearbeidet og delt i tynne skiver.\n_START_SECTION_\nPolykrystallinske wafere\n_START_PARAGRAPH_\nPolykrystallinske wafere er rimeligere \xc3\xa5 produsere og brukes bare til \xc3\xa5 lage solceller. Ved produksjonen varmes superrent silisium i en beholder for \xc3\xa5 produsere en s\xc3\xa5kalt ingot. En slik ingot avkj\xc3\xb8les og kappes i blokker. Blokkene skj\xc3\xa6res i tynne skiver (wafere) p\xc3\xa5 0,2 mm. Det gj\xc3\xb8res ved \xc3\xa5 lime ingoten til en glassplate og deretter bruke en supertynn vaier med sm\xc3\xa5 biter av silisiumkarbid eller diamant til \xc3\xa5 dele blokken i skiver, dvs. wafere.'